### NN 29/2018 (28.3.2018.), Obvezatne upute broj LS-I – redoslijed izbornih radnji i tijek rokova

DRŽAVNO IZBORNO POVJERENSTVO REPUBLIKE HRVATSKE

600

Na osnovi članka 48. Zakona o lokalnim izborima (»Narodne novine«, broj 144/12 i 121/16, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) u sastavu Đuro Sessa, predsjednik, Vesna Fabijančić-Križanić, potpredsjednica, Ana Lovrin, potpredsjednica, Jakob Miletić, potpredsjednik, Renata Šantek, potpredsjednica, Slaven Hojski, član i Emil Tomljanović, član, na sjednici održanoj 26. ožujka 2018. donijelo je

OBVEZATNE UPUTE BROJ LS-I

REDOSLIJED IZBORNIH RADNJI I TIJEK ROKOVA

1. Odlukom Vlade Republike Hrvatske od 22. ožujka 2018., klasa: 022-03/18-04/60, urbroj: 50301-25/06-18-2 raspisani su prijevremeni izbori za članove Općinskog vijeća Općine Muć.

Odluka Vlade Republike Hrvatske stupa na snagu 29. ožujka 2018.

Izbori će se održati u nedjelju, 29. travnja 2018.

2. Rokovi teku od

30. ožujka 2018. u 00:00 sati.

3. Prijedlozi kandidacijskih lista za izbor članova Općinskog vijeća Općine Muć moraju prispjeti u Općinsko izborno povjerenstvo Općine Muć u roku od 14 dana od dana stupanja na snagu odluke o raspisivanja izbora, dakle

12. travnja 2018. do 24:00 sata.

(članak 21. stavak 1. Zakona)

4. Općinsko izborno povjerenstvo Općine Muć sastavit će i objaviti sve pravovaljano predložene kandidacijske liste i zbirnu listu za izbor članova Općinskog vijeća Općine Muć, u lokalnim sredstvima javnog priopćavanja i tisku, na oglasnoj ploči i mrežnoj stranici Općine, u roku od 48 sati od isteka roka za kandidiranje, dakle do

14. travnja 2018. do 24:00 sata.

(članak 26. stavak 1. Zakona)

5. Općinsko izborno povjerenstvo Općine Muć dostavit će Državnom izbornom povjerenstvu pravovaljane kandidacijske liste radi objave cjelovite informacije o svim kandidacijskim listama.

Objava Državnog izbornog povjerenstva ne predstavlja izbornu radnju u smislu zaštite izbornog prava.

(članak 26. stavak 2. Zakona)

6. Izborna promidžba počinje danom objave zbirnih lista kandidacijskih lista te traje zaključno do 24 sata prije dana održavanja izbora, dakle do

27. travnja 2018. do 24:00 sata.

(članak 35. stavak 1. Zakona)

7. Zabrana izborne promidžbe (izborna šutnja), kao i objavljivanje privremenih rezultata ili procjena rezultata izbora traje tijekom cijelog dana koji prethodi danu održavanja izbora kao i na dan održavanja izbora do zaključno 19:00 sati, dakle

od 28. travnja 2018. u 00:00 sati

do 29. travnja 2018. u 19:00 sati.

(članak 35. stavak 3. Zakona)

8. Općinsko izborno povjerenstvo Općine Muć objavit će koja su biračka mjesta određena s naznakom koji birači imaju pravo glasovati na pojedinim biračkim mjestima, najkasnije 15 dana prije dana održavanja izbora, dakle do

13. travnja 2018. do 24:00 sata.

(članak 69. stavak 1. Zakona)

9. Političke stranke dužne su odrediti članove pojedinih biračkih odbora i dostaviti njihova imena Općinskom izbornom povjerenstvu Općine Muć najkasnije 12 dana prije održavanja izbora, dakle do

16. travnja 2018. do 24:00 sata.

(članak 42. stavak 6. Zakona)

Ako političke stranke ne odrede članove pojedinih biračkih odbora odnosno ako prijedlozi za imenovanje članova biračkih odbora ne prispiju Općinskom izbornom povjerenstvu Općine Muć, Općinsko izborno povjerenstvo Općine Muć samostalno će odrediti članove biračkih odbora.

(članak 42. stavak 6. Zakona)

10. Općinsko izborno povjerenstvo Općine Muć mora imenovati članove biračkih odbora najkasnije 10 dana prije dana održavanja izbora, dakle do

18. travnja 2018. do 24:00 sata.

(članak 44. stavak 2. Zakona)

11. Glasovanje traje neprekidno

29. travnja 2018. od 7:00 do 19:00 sati.

Biračka mjesta se zatvaraju u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

(članak 74. Zakona)

12. Birački odbori moraju u što kraćem roku dostaviti zapisnike o svom radu s ostalim izbornim materijalom Općinskom izbornom povjerenstvu Općine Muć, a najkasnije u roku od 12 sati od zatvaranja biračkih mjesta, dakle do

30. travnja 2018. do 7:00 sati.

(članak 65. Zakona)

13. Općinsko izborno povjerenstvo Općine Muć utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle do

30. travnja 2018. do 19:00 sati.

14. Kad Općinsko izborno povjerenstvo Općine Muć utvrdi rezultate glasovanja bez odgode će objaviti rezultate izbora sukladno zapisnicima o radu.

(članak 86. stavak 3. Zakona)

15. Zaštita izbornog prava ostvaruje se u skladu s odredbama članaka 127. do 133. Zakona.

16. Ove Obvezatne upute objavit će se u »Narodnim novinama«, a stupaju na snagu 29. ožujka 2018.

17. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Klasa: 013-06/18-01/04

Urbroj: 507-03/02-18-1

Zagreb, 26. ožujka 2018.

Predsjednik
 Đuro Sessa, v. r.